Adutiškio herbas

Adutiškio herbas – pagrindinis Adutiškio miestelio ir Adutiškio seniūnijos (Švenčionių rajono savivaldybė) heraldinis simbolis.

 Aprašas 

Baltame skydo lauke juodas raitelis ant juodo žingsniuojančio žirgo su Lietuvos vėliavos spalvų dviuodegiu vimpelu ant juodo koto. 

 Simbolika 

XX a. tarpukariu Adutiškis priklausė Lenkijai, bet čia buvo išlikusi stipri lietuvybė. 1930 m. čia lankantis Vilniaus vyskupijos sufraganui, jo pasveikinti atjojo apie 100 lietuvių raitelių, pasipuošusių tautinėmis trispalvėmis vėliavomis. Už tai Lenkijos policija juos nubaudė. Šiam įvykiui atminti sukurtas Adutiškio herbas.

 Istorija 

Herbas buvo patvirtintas 2006 m. vasario 15 d. Prezidento dekretu Nr. 520. Herbo kūrėjas – Rolandas Rimkūnas.

 Šaltiniai 

Kategorija:Adutiškis
Kategorija:2006 m. patvirtinti Lietuvos gyvenviečių herbai
Kategorija:Švenčionių rajono savivaldybės gyvenviečių herbai
Kategorija:Lietuvos miestelių herbai